open-index/open-wikipedia-markdown huggingface dataset:
Αλκυονίδες (αποσαφήνιση)

Ο όρος **Αλκυονίδες** μπορεί να αναφέρεται:
* Στις Αλκυονίδες (μυθολογία), τις 7 κόρες του Αλκυονέα
* Στις Αλκυονίδες ημέρες, συνεχόμενες ημέρες που είναι ορατός ο αστέρας Αλκυών
* Στις Αλκυονίδες νήσους, νησιωτικό σύμπλεγμα του Κορινθιακού κόλπου
* Στις Αλκυονίδες (τροχιακή ομάδα)
Δ΄ κατηγορία ποδοσφαίρου ανδρών Κύπρου 1996-97

Η **Δ΄ κατηγορία ποδοσφαίρου ανδρών Κύπρου 1996-97** ήταν η 12η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Άδωνις Ιδαλίου για 1η φορά στην ιστορία του.

## Σύστημα διεξαγωγής
Στο πρωτάθλημα της Δ΄ κατηγορίας 1996-97 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 1997-98. Οι τρεις τελευταίες ομάδες υποβιβάστηκαν στα αγροτικά πρωταθλήματα.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Δ΄ κατηγορία ποδοσφαίρου ανδρών Κύπρου 1995-96|1995-96]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία 1996-97
* Ηρακλής Γερολάκκου
* ΑΣΙΛ Λύσης
* Κινύρας Έμπας

Ομάδες που διαβαθμίστηκαν στα αγροτικά πρωταθλήματα:
* Εθνικός Δευτεράς
* Λειβαδιακός Λειβαδιών
* ΑΠΕΫ Ύψωνα

;Ομάδες που συμμετέχουν στο πρωτάθλημα
Ομάδες που διαβαθμίστηκαν από την Γ΄ κατηγορία 1995-96
* Διγενής Βορόκλινης
* Διγενής Ακρίτας Ύψωνα
* Φωτειακός Φρενάρους

Ομάδες που προήχθησαν από τα αγροτικά πρωταθλήματα:
* Ένωσις Κοκκινοτριμιθιά
* ΣΕΚ Αγίου Αθανασίου

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Πηγές
*
*

## Δείτε επίσης

* Δ΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1996-97
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Δ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1996-1997
Αλκυονίδες (μυθολογία)

thumb|200px|right|Οι Αλκυονίδες μεταμορφώθηκαν σε αλκυόνες
Οι **Αλκυονίδες**, στην ελληνική μυθολογία, ήταν 7 Νύμφες, κόρες του γίγαντα Αλκυονέα. Τα ονόματά τους ήταν Αλκίππη, Ανθή, Αστερία, Δριμώ, Μεθώνη, Παλλήνη και Φθονία.

Όταν ο Ηρακλής σκότωσε τον πατέρα τους, λυπήθηκαν τόσο που έπεσαν στη θάλασσα. Η Αμφιτρίτη τις έδειξε συμπόνια και τις μεταμόρφωσε σε αλκυόνες.

## Αστρονομία
Από τις Αλκυονίδες ονομάστηκαν 3 από τους  Δορυφόρους του Κρόνου, η Μεθώνη, η Ανθή και η Παλλήνη.

Αλκυονίδες
Κατηγορία:Όντα της ελληνικής μυθολογίας
Κατηγορία:Πιερική μυθολογία
Μεθώνη (δορυφόρος)

Η **Μεθώνη** () είναι ένας πολύ μικρός φυσικός δορυφόρος του πλανήτη Κρόνου μεταξύ των τροχιών του Μίμα και του Εγκέλαδου.

## Ονομασία

Ανακαλύφθηκε από την Cassini Imaging Team, την 1 Ιουνίου του 2004, και έλαβε την προσωρινή ονομασία **S/2004 S 1**. Ονομάζεται επίσης **Κρόνος XXXII**. Το όνομα Μεθώνη εγκρίθηκε από IAU Working Group on Planetary System Nomenclature (ομάδα εργασίας στην πλανητική ονοματολογία συστημάτων) στις 21 Ιανουαρίου 2005. Επικυρώθηκε από τη γενική συνέλευση της ΔΑΕ το 2006. Η Μεθώνη κατά την Ελληνική μυθολογία ήταν μία από τις Αλκυονίδες.

## Γενικά χαρακτηριστικά

Η Μεθώνη επηρεάζεται από το πολύ μεγαλύτερο Μίμα. Αυτό αναγκάζει τα στοιχεία της τροχιάς του να ποικίλουν με ένα εύρος περίπου 20 χλμ. στον ημιάξονα της τροχιάς της, με μία περίοδο περίπου 450 ημερών. Η εκκεντρότητα ποικίλλει επίσης μεταξύ του 0,0011 και του 0,0037, και η κλίση μεταξύ 0,003° και 0,020°. Το Κασσίνι-Χόιχενς έκανε το κοντινότερο του πέρασμα από τη Μεθώνη στις 20 Μαΐου 2012, από απόσταση 1.900 χλμ. και έβγαλε τις υψηλότερης ανάλυσης φωτογραφίες του δορυφόρου αυτού. Αυτές αποκάλυψαν ένα τελείως ωοειδές σχήμα και μια λεία επιφάνεια χωρίς κρατήρες. Το τελευταίο ίσως φανερώνει πως η επιφάνεια του δορυφόρου έχει πολύ μικρή ηλικία.

## Εικόνες


Αρχείο:Methone (frame 15).jpg|Η εικόνα ανακάλυψης της Μεθώνης από το Κασσίνι - Χόιχενς.
Αρχείο:PIA11102-br500.jpg|Η Μεθώνη από το φωτογραφία του Κασσίνι το 2008 (κάτω δεξιά)


## Παραπομπές


## Εξωτερικοί σύνδεσμοι

* Μεθώνη από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Μάχη της Κορώνειας

Η **μάχη της Κορώνειας** πραγματοποιήθηκε το 394 π.Χ. ανάμεσα στην Αθήνα με τους συμμάχους της και τη Σπάρτη με τους δικούς της συμμάχους, στο πλαίσιο του Κορινθιακού πολέμου στην Κορώνεια Βοιωτίας.

## Το ιστορικό
Μετά τον Πελοποννησιακό πόλεμο (404 π.Χ.) άρχισαν και πάλι οι συγκρούσεις μεταξύ των πόλεων - κρατών της Ελλάδας. Ο Κορινθιακός πόλεμος ξεκίνησε το 395 π.Χ. με την πολιορκία και τη μάχη της Αλιάρτου. Νικητές ήταν οι Αθηναίοι με τους Θηβαίους, ενώ τον επόμενο χρόνο, το 394 π.Χ., σε μια μάχη στον ποταμό Νεμέα, νικητές ήταν οι Σπαρτιάτες. Τον ίδιο χρόνο, (394 π.Χ.) στην Κνίδο πραγματοποιήθηκε μια ναυμαχία με νικητές τους Αθηναίους, που σηματοδότησε το τέλος της ηγεμονίας των Σπαρτιατών στο Αιγαίο πέλαγος.

## Η μάχη
Οι Σπαρτιάτες στην αρχή του Κορινθιακού πολέμου κάλεσαν πίσω τον βασιλιά τους, Αγησίλαο, για να αντιμετωπίσουν τον κίνδυνο των αντιπάλων τους. Κατά τις πρώτες μάχες του Κορινθιακού πολέμου, ο Αγησίλαος βρισκόταν στη Θράκη. Όμως μετά τη ναυμαχία της Κνίδου είχε φτάσει μέχρι τη Βοιωτία. Καθώς περνούσε από την Κορώνεια, συνάντησε τον αντιλακωνικό συνασπισμό των αντιπάλων του. Ο Αγησίλαος τότε διέθετε 20.000 άνδρες. Οι Αθηναίοι και οι σύμμαχοί τους επίσης διέθεταν παρόμοιο αριθμό ανδρών.

Στην αρχή της μάχης οι Λακεδαιμόνιοι νίκησαν στο δεξί τους άκρο τους απέναντι Αργείους και τους έτρεψαν σε φυγή. Οι Μικρασιάτες σύμμαχοι των Σπαρτιατών έτρεψαν σε φυγή τους Αθηναίους, τους Κορίνθιους, τους Ευβοείς και τους Λοκρούς. Οι Θηβαίοι κατάφεραν και νίκησαν τους συμμάχους των Σπαρτιατών, τους Φωκείς. Όμως μετά τη νίκη τους οι Σπαρτιάτες επιτέθηκαν στα νώτα των Θηβαίων. Οι Σπαρτιάτες νίκησαν, αλλά η νίκη τους δεν ήταν αποφασιστική.Ωφειλόταν εξάλλου κυρίως στους Στερεοελλαδίτες συμμάχους της.

## Επίλογος
Παρά τη νίκη τους, οι Σπαρτιάτες θα έβρισκαν τον τέλειο αντίπαλό τους, τους πελταστές υπό τον Αθηναίο Ιφικράτη. Μετά τη μάχη του Λεχαίου, όπου ηττήθηκαν, οι Σπαρτιάτες έκλεισαν ειρήνη με τους αντιπάλους τους, υπό την εποπτεία του Πέρση αυτοκράτορα Αρταξέρξη Β΄, τη λεγόμενη Ανταλκίδειο ειρήνη.

## Δείτε επίσης
* Στήλη του Δεξίλεω

## Πηγές
* *Οι Μεγαλύτερες Μάχες του Αρχαίου Ελληνικού Κόσμου*, εκδοσεις Τάλως, σελ. 240 - 246

Κορωνεια
Κορωνεια
Κορωνεια
Κορωνεια
Κορωνειας Μαχη
Κορωνεια
394 π.Χ.
Παλλήνη (δορυφόρος)

Η **Παλλήνη** () είναι ένας πολύ μικρός φυσικός δορυφόρος του πλανήτη Κρόνου μεταξύ των τροχιών του Μίμα και του Εγκέλαδου. Ανακαλύφθηκε από την Cassini Imaging Team το 2004, και έλαβε την προσωρινή ονομασία **S/2004 S 2**. Στην πραγματικότητα είχε εντοπιστεί για πρώτη φορά από το *[[Βόγιατζερ 2]]* και η απόστασή της από τον Κρόνο είχε εκτιμηθεί στα 200.000 χιλιόμετρα. Επίσης της είχε δοθεί το προσωρινό όνομα **S/1981 S 14**, αλλά επειδή η παρουσία της υπήρχε σε μόνο μία φωτογραφία, δεν μπορούσε να εκτιμηθεί η τροχιά της. Ονομάζεται επίσης **Κρόνος XXXIIΙ**.
thumb|275px|left|Η φωτογραφία της ανακάλυψης της Παλλήνης από το Κασίνι.

## Στοιχεία τροχιάς

Η Παλλήνη επηρεάζεται από τον πολύ μεγαλύτερο Εγκέλαδο αλλά σε μικρότερο βαθμό από ότι ο δορυφόρος Μεθώνη από τον Μίμα. Η διαταραχή στα στοιχεία της τροχιάς της έχει ως αποτέλεσμα ο ημιάξονας της τροχιάς της να ποικίλλει με ένα εύρος 4 χιλιομέτρων. Η εκκεντρότητα ποικίλλει επίσης μεταξύ του 0,002 και του 0,006, και η κλίση μεταξύ 0,178° και 0,184°.

## Ονομασία
Το όνομα Παλλήνη (όπως και αυτό της Μεθώνης) εγκρίθηκε από το IAU Working Group on Planetary System Nomenclature (ομάδα εργασίας στην πλανητική ονοματολογία συστημάτων) το 2005 και επικυρώθηκε από τη γενική συνέλευση της ΔΑΕ το 2006. Η Παλλήνη κατά την Ελληνική μυθολογία ήταν μία από τις Αλκυονίδες.

## Δακτύλιος της Παλλήνης

Το 2006 το Κασσίνι-Χόιχενς ανακάλυψε ένα δακτύλιο στη τροχιά της Παλλήνης, με ακτίνα 2.500 χιλιόμετρα. Η πηγή του είναι στοιχεία που προέρχονται από την επιφάνεια της Παλλήνης, ύστερα από σύγκρουση με μετεωρίτες, τα οποία διαμορφώνουν έπειτα ένα δαχτυλίδι γύρω από την τροχιά της.

## Εξερεύνηση
Η Παλλήνη έχει φωτογραφηθεί πολλές φορές από το Κασσίνι-Χόιχενς, αλλά από πολύ μακριά. Πιο συγκερκιμένα το Κασίνι έκανε κοντινά περάσματα από την Παλλήνη στις 16 Οκτωβρίου του 2010 και στις 14 Σεπτεμβρίου του 2011 σε αποστάσεις 36.000 και 44.000 χιλιομέτρων αντίστοιχα. Η καλύτερή της φωτογραφία μέχρι στιγμής πάρθηκε στις 16 Σεπτεμβρίου 2010.

## Παραπομπές


## Εξωτερικοί σύνδεσμοι

* Παλλήνη από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Παντελεήμων

Το **Παντελεήμων** μπορεί να αφορά τα εξής:

* Παντελεήμων (όνομα), χριστιανικό όνομα

Τα τοπωνύμια:
* Παντελεήμων Κιλκίς
* Παντελεήμων Πιερίας

Τον ιεράρχη:
* Παντελεήμων Αργυροκάστρου

Κατηγορία:Αποσαφηνίσεις ελληνικών τοπωνυμίων
Καμπάνης

Το ελληνικό κύριο όνομα **Καμπάνης** μπορεί να αναφέρεται σε κάποιο από τα παρακάτω:

## Ως επώνυμο
* Άριστος Καμπάνης (1883-1956), κριτικός και ιστορικός της λογοτεχνίας
* Αντώνιος Καμπάνης (θάν. 1913), συνταγματάρχης που σκοτώθηκε στον Β΄ Βαλκανικό Πόλεμο
* Ζαννής Καμπάνης (γενν. 1910), καλλιτέχνης της όπερας
* Νικόλαος Καμπάνης (γενν. 1875), πολιτικός
* Όθων Καμπάνης (γενν. 1912), δημοσιογράφος
* Φάνης Καμπάνης (γενν. 1918), δημοσιογράφος, θεατρικός συγγραφέας και κριτικός του θεάτρου
* Χριστόφορος Καμπάνης, λόγιος του 16ου αιώνα

## Ως τοπωνύμιο
* Καμπάνης Κιλκίς, οικισμός του Κιλκίς που ονομάσθηκε προς τιμή του Αντωνίου Καμπάνη
Ροτσίδης Μάμμαρι

Η **Εθνική Ένωση Νέων Μάμμαρι «Ο Ροτσίδης»** (ή ο **Ροτσίδης Μάμμαρι**) είναι κυπριακή ποδοσφαιρική ομάδα από το Μάμμαρι της επαρχίας Λευκωσίας. Η ομάδα έχει κατακτήσει ένα πρωτάθλημα Γ΄ κατηγορίας και έχει 3 συμμετοχές στη Β΄ κατηγορία. Χρώματα της ομάδας είναι το μπλε και το άσπρο. 

## Ιστορία
Ο Ροτσίδης ιδρύθηκε στις 11 Αυγούστου 1961 από την ενοποίηση των σωματείων ΑΤΕ ΠΕΚ Μάμμαρι, Θρησκευτικός Όμιλος «Άγιος Γεώργιος» και ΣΕΚ Μάμμαρι. Πήρε το όνομα του από τον Σάββα Ροτσίδη ήρωα του αγώνα της ΕΟΚΑ. Το 1962 στην ΕΠΟΠΛ και συμμετείχε στις διοργανώσεις της ομοσπονδίας. Το 1986 δημιουργήθηκε το ιδιόκτητο στάδιο του, το Ροτσίδειον Στάδιον. 

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Ροτσίδης ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Στην Δ΄ Κατηγορία αγωνίστηκε μέχρι την περίοδο 1994-95, όπου και κέρδισε την άνοδο του στη Γ΄ κατηγορία. Την περίοδο 1996-97 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Την περίοδο 2002-03 ο Ροτσίδης αγωνιζόταν στη Δ΄ κατηγορία από την οποία υποβιβάστηκε στα αγροτικά (τοπικά) πρωταθλήματα. Το 2017 μέσα από το Πρωτάθλημα ένταξης κέρδισε την άνοδο του στην Επίλεκτη κατηγορία ΣΤΟΚ.

Την περίοδο 2018-19 τερμάτισε στην προτελευταία θέση του πρωταθλήματος και υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΕΠΟΠΛ.






1Η Δ΄ κατηγορία ήταν χωρισμένη σε τρεις ομίλους. Ο Ροτσίδης συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τέσσερις ομίλους. Ο Ροτσίδης συμμετείχε στον Α΄ όμιλο.
3Η Δ΄ κατηγορία ήταν χωρισμένη σε τρεις ομίλους. Ο Ροτσίδης συμμετείχε στον όμιλο Λεμεσού-Πάφου.


### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου έως και την περίοδο 2019-20.




## Τίτλοι
*Πρωτάθλημα Γ΄ κατηγορίας:
**Πρωταθλητής (1): 1997
* Κύπελλο Κυπελλούχων ΣΤΟΚ
**Κυπελλούχος (1): 2023
* Ασπίδα ΣΤΟΚ (1): 2023
*Πρωτάθλημα ΕΠΟΠΛ 
**Πρωταθλητής (4): 2008, 2010, 2024, 2026
*Κύπελλο ΕΠΟΠΛ
**Κυπελλούχος (7): 1979, 2005, 2007, 2008, 2010, 2023, 2025

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1961
Κατηγορία:Μάμμαρι
Μάχη της Μαντινείας (207 π.Χ.)

Η τρίτη μάχη της Μαντινείας πραγματοποιήθηκε 207 π.Χ., ανάμεσα στο βασιλιά της Σπάρτης Μαχανίδα και το στρατηγό της Αχαϊκής Συμπολιτείας Φιλοποίμενα. Τελικά νικητής εξήλθε ο Φιλοποίμην ο οποίος έκοψε μετά τη μάχη το κεφάλι του αντιπάλου του.

Μαντινεια
Μαντινεια
Μαντινεια
Μαντινεια
Δήμος Ρεντίνας Θεσσαλονίκης

Ο **Δήμος Ρεντίνας** ήταν δήμος του νομού Θεσσαλονίκης από το 1999 έως το 2010 με έδρα το Σταυρό. Το 2011 με το πρόγραμμα διοικητικής αναδιάρθρωσης "Καλλικράτης" συγχωνεύτηκε στο Δήμο Βόλβης. Ο Δήμος βρισκόταν στο ανατολικό τμήμα του νομού, ανάμεσα στην λίμνη Βόλβη και στο Στρυμονικό κόλπο. Αποτελείτο από 3 δημοτικά διαμερίσματα και είχε συνολικό πληθυσμό 6.364 κατοίκων (σύμφωνα με την απογραφή πληθυσμού του 2001). Ο Δήμος ιδρύθηκε με το νόμο 2539/97 με συνένωση των τότε Κοινοτήτων Σταυρού, Άνω Σταυρού και Βόλβης.

Ο Δήμος είχε ακτή μήκους 7,5 χλμ. στο Στρυμονικό Κόλπο και 20 περίπου χλμ. στη λίμνη Βόλβη και καταλάμβανε έκταση 128.800 στρέμματα.

Κατά την απογραφή του 2001 ο πληθυσμός του Δήμου ήταν 6.364 κάτοικοι ενώ κατά τη δεκαετία 1991-2001 υπήρξε αύξηση του πληθυσμού κατά 29,85%.

## Διοικητική διαίρεση
Ο δήμος περιελάμβανε τα παρακάτω δημοτικά διαμερίσματα και οικισμούς (σε αγκύλες ο πληθυσμός σύμφωνα με την απογραφή του 2001):
: ** [[Δημοτικό διαμέρισμα Σταυρού Θεσσαλονίκης|Δ.δ. Σταυρού]] ** [ 3.647 ]  
::* ο Σταυρός [ 3.285 ]  
::* οι Μηλιές [ 362 ]  
: ** [[Δημοτικό διαμέρισμα Άνω Σταυρού Θεσσαλονίκης|Δ.δ. Άνω Σταυρού]] ** -- ο Άνω Σταυρός [ 1.315 ]
: ** [[Δημοτικό διαμέρισμα Βόλβης Θεσσαλονίκης|Δ.δ. Βόλβης]] ** [ 1.402 ]  
::* η Μικρή Βόλβη [ 770 ]  
::* η Βαμβακιά [ 252 ]  
::* η Μεγάλη Βόλβη [ 198 ]  
::* η Ρεντίνα [ 182 ]

## Παραπομπές


## Εξωτερικοί σύνδεσμοι
* Η επίσημη ιστοσελίδα του δήμου

Π
Δακτυλιοσκώληκες

Οι **δακτυλιοσκώληκες** ή **δακτυλιωτοί σκώληκες** (λατινική και επιστημονική ονομασία*Annelida*) είναι συνομοταξία πού αποτελείται από αρθρωτά ασπόνδυλα ζώα. Η λατινική ονομασία προέρχεται από τη λέξη *anellus*, που σημαίνει ακριβώς «δακτύλιος». Οφείλεται στο ότι η επιφάνεια του σώματός τους διαιρείται σε λίγο-πολύ ευδιάκριτους δακτυλίους ή τμήματα, που είναι συνήθως εφοδιασμένα με αποφύσεις για την κίνηση και με βράγχια. Η ομοταξία αυτή περιλαμβάνει τους συνήθεις θαλάσσιους σκώληκες, τους σκώληκες της γης και τις βδέλλες.

## Βιβλιογραφία
* Wilfried Westheide, Reinhard Rieger (Hrsg.): *Spezielle Zoologie*, Band 1. Spektrum Akademischer Verlag 2003, ISBN 3-8274-1482-2

## Εξωτερικοί σύνδεσμοι

* Τα ''Annelida'' στο «Tree-of-Life»
* Λίγα εισαγωγικά για τους δακτυλιοσκώληκες
* Annelida-Quellen zusammengestellt von Geoff Read mit Wissenschaftlerkontakten
Γουόλτερ Κρόνκαϊτ

Ο **Γουόλτερ Λίλαντ Κρόνκαϊτ** (αγγλικά: *Walter Leland Cronkite, Jr.*, 4 Νοεμβρίου 1916 – 17 Ιουλίου 2009) ήταν Αμερικανός δημοσιογράφος του ραδιοφώνου και της τηλεόρασης.

## Βιογραφία
Άρχισε να εργάζεται στο δίκτυο CBS το 1950 και έγινε κεντρικός παρουσιαστής του βραδυνού δελτίου ειδήσεων του σταθμού το 1962, θέση την οποία διατήρησε μέχρι και το 1981. Εθεωρείτο ο «πιο αξιόπιστος άνθρωπος στην Αμερική» και αποτελούσε οικεία φιγούρα για εκατομμύρια Αμερικανών. Μια πολύ γνωστή στιγμή της παρουσίας του στο CBS ήταν η αναμετάδοση της είδησης της δολοφονίας του Τζον Κέννεντυ, την οποία ο Κρόνκαϊτ έκανε αρχικά μόνο ηχητικά, καθώς όταν έφτασε η είδηση στο κανάλι, οι κάμερες δεν ήταν έτοιμες για γύρισμα. Επιστρέφοντας από δημοσιογραφική επίσκεψη στο Βιετνάμ το 1968, ο Κρόνκαϊτ έκλεισε το ρεπορτάζ του αναφέροντας ότι ο πόλεμος εκεί ήταν πλέον αδύνατο να έχει νικηφόρα έκβαση. Ακούγοντας αυτό το συμπέρασμα, ο τότε πρόεδρος των ΗΠΑ, Λύντον Τζόνσον δήλωσε σε συνεργάτες του: «Αφού έχασα τον Κρόνκαϊτ, έχασα την αμερικανική μέση τάξη».  Ο πρόεδρος των ΗΠΑ, Μπαράκ Ομπάμα, μαθαίνοντας τον θάνατο του Κρόνκαϊτ δήλωσε ότι ήταν «μια φωνή βεβαιότητας σε έναν αβέβαιο κόσμο».
thumb|left|150px|Ο Κρόνκαϊτ στον πόλεμο του Βιετνάμ.
Ιδιαίτερα σημαντική ήταν η προσφορά του στη δημοσιοποίηση του διαστημικού προγράμματος της ΝΑSΑ, το οποίο κάλυπτε με ενθουσιασμό από το Πρόγραμμα Μέρκιουρι, μέχρι και την εποχή του Διαστημικού Λεωφορείου, προσφορά για την οποία τιμήθηκε από τη ΝΑSΑ με το βραβείο του *Πρέσβη της Εξερεύνησης*. Για τον ίδιο λόγο, ο αστεροειδής 6318 Κρόνκαϊτ (Cronkite), που ανακαλύφθηκε το 1990, ονομάσθηκε έτσι προς τιμή του.

## Παραπομπές


## Εξωτερικοί σύνδεσμοι

Κατηγορία:Αμερικανοί δημοσιογράφοι
Κατηγορία:Αμερικανοί τηλεπαρουσιαστές
Ναυμαχία της Ναυπάκτου (429 π.Χ.)

Η **ναυμαχία της Ναυπάκτου** έλαβε χώρα το 429 π.Χ. ανάμεσα στον αθηναϊκό και τον πελοποννησιακό στόλο, στη Ναύπακτο, στον Κορινθιακό κόλπο, στο πλαίσιο του Πελοποννησιακού πολέμου.

## Ιστορικό
Το 431 π.Χ. οι Αθηναίοι και οι Σπαρτιάτες ήρθαν σε ρήξη και έτσι ξέσπασε ο Πελοποννησιακός Πόλεμος. Τον πρώτο χρόνο του πολέμου οι Λακεδαιμόνιοι εισέβαλλαν στην Αττική υπό τον βασιλιά τους, τον Αρχίδαμο. Οι Αθηναίοι όμως κλείστηκαν στα Μακρά Τείχη και ο στόλος τους έκανε επιδρομές στα λακωνικά εδάφη. Το δεύτερο χρόνο του πολέμου (430 π.Χ.) οι Πελοποννήσιοι εισέβαλλαν για άλλη μια φορά στην Αττική. Τον επόμενο χρόνο, το 429 π.Χ., πολλοί κάτοικοι της Αθήνας πέθαναν από τον λοιμό των Αθηνών. Ανάμεσα σε αυτούς που πέθαναν ήταν και ο Περικλής, αρχηγός των Αθηναίων στον πόλεμο. Την ίδια χρονιά έγινε και η μάχη στη Σπάρτωλο ανάμεσα στην Αθήνα και την ένωση της Χαλκιδικής, η οποία τελείωσε με νίκη της ένωσης.
## Η ναυμαχία
μικρογραφία|αριστερά|255px|<center> Ναυμαχία της Ναυπάκτου (429 π.Χ.) </center>

Το 429 π.Χ. οι Ακαρνάνες και οι Αμβρακιώτες βρίσκονταν σε πόλεμο μεταξύ τους. Έτσι και οι δύο ζήτησαν από τους συμμάχους τους να τους βοηθήσουν: τους Ακαρνάνες οι Αθηναίοι και τους Αμβρακιώτες οι Σπαρτιάτες. Οι τελευταίοι έστειλαν εκστρατευτικό σώμα με αρχηγό τον Κνήμο. Ο Κνήμος όμως έχασε μια μάχη από τους Ακαρνάνες και αποφάσισε να γυρίσει στην Πελοπόννησο.
Τις ίδιες μέρες με την ήττα των Λακεδαιμονίων από τους Ακαρνάνες ξεκινάει ένας πελοποννησιακός στόλος 47 τριήρεων με αρχηγούς τους Μαχάωνα, Ισοκράτη και Αγαθαρχίδα που θέλουν να περάσουν τον Κορινθιακό κόλπο. Όμως ο Φορμίων, ένας Αθηναίος ναύαρχος, με 20 τριήρεις φυλάει τον Κορινθιακό κόλπο. Έτσι οι διοικητές του πελοποννησιακού στόλου για να μην τους καταλάβει θα προσπαθήσουν να περάσουν απαρατήρητοι το βράδυ. Αλλά αργούν. Ο Φορμίων τους καταλαβαίνει και κυκλώνει τον πελοποννησιακό στόλο, πιέζοντάς τον. Ακόμα το κύμα και ο άνεμος αναταράζουν τις πελοποννησιακές τριήρεις. Οι Αθηναίοι επιτίθενται και βυθίζουν 12 πλοία. Έτσι τελείωσε η ναυμαχία με νίκη του Φορμίωνα που αμέσως μετά έστησε τρόπαιο.

Μετά την ήττα τους οι Λακεδαιμόνιοι στέλνουν τον Βρασίδα, τον Κνήμο, τον Τιμοκράτη και τον Λυκόφρωνα για να βοηθήσουν τους άλλους τρεις ναυάρχους. Τώρα οι τριήρεις ανέρχονται σε 77 και κατευθύνονται ξανά στον Κορινθιακό κόλπο. Οι δύο αντίπαλοι μένουν για 2 μέρες ακίνητοι. Οι Πελοποννήσιοι προσπαθούν να παρασύρουν τους Αθηναίους. Οι Αθηναίοι κατευθύνονται προς τη Ναύπακτο και οι Σπαρτιάτες επιτίθενται προς αυτούς και κόβουν το σχηματισμό τους στη μέση. Τα έντεκα από τα 20 πλοία των Αθηναίων προλαβαίνουν και αποφεύγουν τη σπαρτιατική επίθεση. Τα άλλα 9 βρίσκονται παγιδευμένα. Όμως τους σώζουν οι Μεσσήνιοι πεζοί που βρίσκονται στη Ναύπακτο. Οι Αθηναίοι καταφέρνουν και ανασυντάσσονται και επιτίθενται κατά των Σπαρτιατών. Οι Πελοποννήσιοι τρέπονται σε φυγή με πολλούς νεκρούς. Ανάμεσά τους και ο Τιμοκράτης ο οποίος αυτοκτόνησε. Ο Φορμίων μετά τη νίκη του στήνει τρόπαιο.

## Πηγές
* Θουκυδίδης, Ιστορία του Πελοποννησιακού πολέμου


Ναυπακτος
Ναυπακτος
Ναυπακτος
Ναυπακτου Ναυμαχια
Ναυπακτος
429 π.Χ.
Γιάννης Μηταράκης

Ο **Γιάννης Μηταράκης** (1897/98- 23 Φεβρουαρίου 1963) ήταν Έλληνας ζωγράφος του εικοστού αιώνα. Παρουσίασε διάφορα έργα σε εκθέσεις στη χώρα του και στο εξωτερικό. Είχε επηρεαστεί έντονα από τον κυβισμό και κυρίως τον Πολ Σεζάν. Το 1937 βραβεύτηκε στην Διεθνή Έκθεση του Παρισιού. Δυο χρόνια αργότερα τιμήθηκε με το Βραβείο Πανελληνίου.

## Βιογραφία
Γεννήθηκε το 1897 ή το 1898 στην Αλεξάνδρεια της Αιγύπτου από οικογένεια Ελλήνων. Σπούδασε γεωπονική στο Παρίσι από το 1915 ως το 1921 και παράλληλα παρακολούθησε μαθήματα ζωγραφικής στις ακαδημίες A. Lhote και La Palette. Η εκθεσιακή του δραστηριότητα ξεκίνησε από το 1922 όπου παρουσίασε τοπία της Γαλλίας, γυμνά και πορτραίτα. Το 1929 εγκαταστάθηκε μόνιμα στην Αθήνα και συμμετέχει  στις καλλιτεχνικές ομάδες Τέχνη και Στάθμη. Συμμετείχε σε αρκετές ομαδικές και ατομικές εκθέσεις στην Ελλάδα και το εξωτερικό όπως στην Μπιενάλε της Βενετίας (1934, 1936 και 1940), της Αλεξάνδρειας και του Σάο Πάολο (1958), στο διαγωνισμό Guggenheim της Νέας Υόρκης το 1958 ως αντιπρόσωπος της Ελλάδας μαζί με Σπύρο Βασιλείου, Παναγιώτη Τέτση και Γιάννη Σπυρόπουλο κλπ. Πέθανε το 1963 στην Αθήνα.

## Έργο
Ο Μηταράκης ασχολήθηκε κυρίως με την τοπιογραφία με τα τοπία της Ελλάδας να αποτελούν σημαντική πηγή έμπνευσης για το έργο του. Επίσης διαμόρφωσε ένα ιδιαίτερο στυλ εξπρεσιονισμού με κυρίαρχα τα ζωντανά χρώματα.

## Παραπομπές


## Βιβλιογραφία
*Συλλογικό έργο, *Ελληνική Τοπιογραφία 19ος - 20ός αιώνας*. Αθήνα: Εθνική Πινακοθήκη και Μουσείο Αλεξάνδρου Σούτζου. 1998.
*Συλλογικό έργο, *Νέα Εγκυκλοπαιδεία", εκδ. Μαλλιάρης- Παιδεία, 2006,, τ. 16, σελ. 91. 
*[[Έφη Φερεντίνου|Φερεντίνου, Έφη]], "Στο εργαστήρι του Μηταράκη", περ. *Ζυγός'', τχ. 98, Ιανουάριος 1964.

## Εξωτερικοί σύνδεσμοι
* Εθνική Πινακοθήκη: Μηταράκης Γιάννης (1898 Αλεξάνδρεια - 1963 Αθήνα)

Κατηγορία:Έλληνες ζωγράφοι του 19ου αιώνα
Κατηγορία:Οικογένεια Μπενάκη
Κατηγορία:Έλληνες ζωγράφοι του 20ού αιώνα
Μαρία ντελ Κάρμεν Μπουσάδα ντε Λάρα

Η **Μαρία ντελ Κάρμεν Μπουσάδα ντε Λάρα** (Maria del Carmen Bousada de Lara, 5 Ιανουαρίου 1940- 11 Ιουλίου 2009) ήταν μια Ισπανίδα που κέρδισε διεθνή φήμη όταν έγινε η μεγαλύτερη σε ηλικία μητέρα στον κόσμο στις 29 Δεκεμβρίου του 2006. Στη συνέχεια έγινε θερμή υποστηρικτής των δικαιωμάτων για τις μεγαλύτερες σε ηλικία μητέρες και αποτέλεσε αντικείμενο σχολίων και κριτικής.

Τα δύο δίδυμα αγόρια, ο Κρίστιαν και ο Πάου, γεννήθηκαν πρόωρα με καισαρική τομή και ζύγιζαν 1,6 κιλά το καθένα.

Η Μπουσάδα ντε Λάρα παραδέχθηκε ότι είχε πει ψέματα στους γιατρούς για την ηλικία της ενώ ζητούσε εξωσωματική γονιμοποίηση σε κλινική στην Καλιφόρνια. Την περίοδο που έφερε στον κόσμο τα δίδυμα, η Ισπανίδα ήταν η μεγαλύτερη σε ηλικία μητέρα στον κόσμο. Κατέρριψε το ρεκόρ της Ρουμάνας Αντριάνα Ιλιέσκου του 2005. Δυο χρόνια αργότερα, η 70χρονη Ινδή Ομκάρι Πανουάρ γέννησε δίδυμα. Ωστόσο, η ηλικία της δεν μπορεί να εξακριβωθεί με έγγραφα.
Η Μπουσάδα απεβίωσε από καρκίνο στις 11 Ιουλίου του 2009, όταν τα δυο της αγόρια ήταν μόλις δύο ετών.

## Ηθικά ερωτήματα
Οι επικριτές της γέννας σε μεγάλη ηλικία χαρακτήρισαν την απόφαση της Μπουσάδα να τεκνοποιήσει ως "εγωιστική, αφύσικη και λανθασμένη και τα παιδιά της ως αθώα θύματα." Τα ίδια τα αδέρφια της επέκριναν την απόφαση της Μπουσάδα. Ωστόσο, εκπρόσωποι του Τύπου και της επιστημονικής κοινότητας χαρακτήρισαν τις επικρίσεις αυτές ως μεροληψία σε βάρος του φύλου.
Η ίδια η Μπουσάδα υπερασπίστηκε έντονα την απόφασή της. Την περίοδο που έφερε στον κόσμο τα παιδιά της είχε υπεραμυνθεί του δικαιώματος να έχει παιδιά. Έκανε λόγο για τη σωστή χρονική στιγμή και ανέφερε ότι ήταν κάτι που πάντα ονειρευόταν.

## Παραπομπές


Κατηγορία:Ισπανοί
Μάχη στα Εκβάτανα (129 π.Χ.)

Η **μάχη στα [[Εκβάτανα]]** πραγματοποιήθηκε την άνοιξη του 129 π.Χ. ανάμεσα στους Σελευκίδες του Αντιόχου Ζ΄ Σιδήτη και τους Πάρθους του Φραάτη.

## Προοίμιο της σύγκρουσης
Αφού ο Σελευκίδης βασιλιάς νίκησε τους Ιουδαίους και τους υπέταξε, εξασφάλισε τα δυτικά σύνορα του κράτους του. Την άνοιξη του ιδίου έτους (131 π.Χ.) συγκέντρωσε ένα κολοσσιαίο στρατό 80.000 ανδρών (3.000 Ιουδαίοι, 45.000 Έλληνες από την Αντιόχεια, τη Βέροια (Αλέπο), τη Δαμασκό και άλλες συριακές και μικρασιατικές πόλεις καθώς και ντόπιοι) με σκοπό την ανακατάληψη των ανατολικών επαρχιών. Με τρεις νικηφόρες μάχες ο σελευκιδικός στρατός συνέτριψαν τους Πάρθους (οι οποίοι έχασαν 34.000 άνδρες) και ανέκτησε τη Μεσοποταμία και τη Μεγάλη Μηδία. Έντρομοι οι Πάρθοι αποτραβήχθηκαν στην κοιτίδα τους για ανασυγκρότηση, ενώ ο Φραάτης πρότεινε σύναψη ειρήνης στον Αντίοχο. Αυτός την απέρριψε αλαζονικά, απαιτώντας από τους Πάρθους να αποσυρθούν μόνιμα στη στέππα. Τελικά ο χειμώνας του 130 π.Χ. ανέστειλε τις εχθροπραξίες. Ο Αντίοχος διέπραξε το σφάλμα να απλώσει αρκετά σε έκταση το στράτευμά του στην Μηδία. Λέγεται ότι οι ντόπιοι, ενοχλημένοι από την παρουσία του ισχυρού ελληνικού στρατού, κάλεσαν τους συγγενεύοντες φυλετικά Πάρθους.

## Η μάχη στα Εκβάτανα
Ο Αντίοχος δεν πρόλαβε να συγκεντρώσει παρά μονάχα 18.000 στρατιώτες, σε αντίθεση με τις 80.000 των Πάρθων (50.000 Τόχαροι, Μασσαγέτες και Σάκες και 30.000 Πάρθοι), αν και πίστευε ότι θα αντιμετώπιζε τα υπολείμματα της στρατιάς του Φραάτη. Παρά τις δύσκολες συνθήκες διεξαγωγής μάχης, ο Αντίοχος Ζ΄ επετέθη μαζί το βασιλικό του άγημα (τους εταίρους) και τους λοιπούς του άνδρες, βρίσκοντας ηρωϊκό θάνατο. 

## Επίλογος
Με την ήττα τους οι Σελευκίδες εγκατέλειψαν μια για πάντα τα σχέδια ανακατάληψης των ανατολικών επαρχιών και αποσύρθηκαν στη Συρία. Ο Φραάτης εκτιμώντας την ανδρεία του Αντιόχου έστειλε τη σορό του να θαφτεί με τιμές στην Αντιόχεια. Οι αιχμάλωτοι Έλληνες του σελευκιδικού στρατού υπηρέτησαν στον Φραάτη. Μετά από δύο χρόνια οι Σάκες, αγανακτισμένοι από την αχαριστία του Πάρθου βασιλιά, του επιτέθηκαν και οι Έλληνες κατά τη μάχη αυτομόλησαν σε αυτούς, κατανικώντας τους Πάρθους.

## Πηγές
* Ιστορία του Ελληνικού έθνους, τόμος Ε΄.
* Περιοδικό στρατιωτική Ιστορία, τεύχος 12, εκδόσεις Περισκόπιο.

Εκβατανα
Εκβατανα
Εκβατανα
Εκβατανα
Εκβατανα
Καταφασία

Η **καταφασία** είναι διανοητική διαταραχή ομιλίας που περιλαμβάνει συνεχή επανάληψη, από τον ασθενή, της ίδιας λέξης ή φράσης, ή επανάληψη ακολουθίας λέξεων χωρίς αυτές να σχηματίζουν κάποια κατανοητή πρόταση. Σύμφωνα με τον διαγνωστικό κώδικα της Αμερικάνικης Ψυχολογικής Ένωσης η καταφασία δεν κατατάσσεται ως διαταραχή αλλά ως σύμπτωμα για τη διάγνωση σχιζοφρένειας.

## Παραπομπές


Κατηγορία:Ψυχολογικές παθήσεις και διαταραχές
Κατηγορία:Σχιζοφρένεια
Βερολίνο, η Συμφωνία μιας Μεγαλούπολης

Το ***Βερολίνο, η Συμφωνία μιας Μεγαλούπολης*** (γερμ.:*Berlin: Die Sinfonie der Großstadt*) είναι ασπρόμαυρη γερμανική πειραματική βωβή κινηματογραφική ταινία  σε σκηνοθεσία του Βάλτερ Ρούτμαν (Walther Ruttmann) (1927). Πρόκειται για φημισμένο έργο ιστορικής σημασίας και ορόσημου στην ιστορία του κινηματογράφου.

## Περιεχόμενο
Η ταινία είναι ένα ταξιδιωτικό ντοκιμαντέρ στο Βερολίνο του μεσοπολέμου. Ξεκινάει με σκηνές της σιδηροδρομικής ατμομηχανής περνώντας μέσα από λιβάδια και γραφικά προάστια φτάνοντας στον σιδηροδρομικό σταθμό στο κέντρο της πόλης. Συνεχίζει με πλάνα μέσα στην πόλη, στους πολυσύχναστους δρόμους. Είναι πρωινή ώρα και ο κόσμος ξεκινάει για να πάει στην δουλειά. Ο ρυθμός της πόλης σφύζει όλο και πιο γρήγορα. Η κάμερα μπαίνει μέσα σε μια φάμπρικα, όπου οι μηχανές ήδη σφυρηλατούν με γρήγορο ρυθμό. Το ρολόι χτυπάει 12. Είναι μεσημέρι. Ο ρυθμός της πόλης με μιας σταματάει για λίγο και κάνει ένα μικρό διάλειμμα για ξαναξεκινήσει με γρήγορο ρυθμό από το απόγευμα μέχρι το βράδυ. Το έργο τελειώνει με απογευματινές σκηνές αναψυχής στα παρκάκια και τις λίμνες, μέχρι που το τρένο και πάλι ξεκινάει και μας παίρνει για να μας πάει και πάλι έξω από την πόλη. 
## Σχόλια και κριτικές
Η ταινία είναι ένα ντοκιμαντέρ που περιγράφει την τότε σύγχρονη ζωή στην μεγαλούπολη του Βερολίνου. Το Βερολίνο την εποχή εκείνη ήταν μια πόλη που γνώριζε βιομηχανική ανάπτυξη, συνοδευόμενη με τα φαινόμενα της αστυφιλίας, του συνωστισμού, της φτώχειας των κατώτερων τάξεων. Ο Ρούτμαν σκιαγραφεί την ζωή της μεγαλούπολης σαν έναν ζωντανό οργανισμό που έχει τον δικό του ρυθμό. Αγουροξυπνημένος το πρωϊνό, πολυάσχολος όλη τη μέρα και διασκεδάζοντας το βράδυ πριν πάει για ύπνο. Παράλληλα ακολουθεί μια δομή παρόμοια με αυτή των συμφωνικών έργων κλασσικής μουσικής. Για να πετύχει την ατμόσφαιρα της αγχωτικής ζωής χρησιμοποιεί βιαστικές, σύντομες σκηνές, μια πρωτόγνωρη τεχνική για την εποχή εκείνη. 

## Βιβλιογραφία
* Ilona Brennicke, Joe Hembus: *Klassiker des deutschen Stummfilms. 1910 - 1930*. Citadel-Filmbücher. Goldmann, München 1983, ISBN 3-442-10212-X

## Εξωτερικοί σύνδεσμοι
*
* Berlin. Die Sinfonie der Grosstadt
* Berlin: Die Symphonie der Großstadt
* Archive.org

Κατηγορία:Ταινίες του 1927
Κατηγορία:Γερμανικές ταινίες
Κατηγορία:Ταινίες γυρισμένες στο Βερολίνο
Κατηγορία:Βωβές ταινίες
Κατηγορία:Γερμανόφωνες ταινίες
Κατηγορία:Γερμανικές ασπρόμαυρες ταινίες
Βερντέν (ταινία, 1928)

**Βερντέν** (γαλ. *Verdun, visions d'histoire*) είναι γαλλική υπερπαραγωγή του βωβού κινηματογράφου του 1928. Ο Πουαριέ για να δώσει αυθεντική μορφή στην ιστορία του, προσέλαβε για πρωταγωνιστές κυρίως ερασιτέχνες ηθοποιούς που είχαν πολεμήσει στα χαρακώματα του πρώτου παγκόσμιου πολέμου. Εκτός από τις σκηνές που γύρισε με ηθοποιούς, χρησιμοποίησε ένα μεγάλο μέρος αυθεντικού υλικού από τις μάχες στο μέτωπο, ενώ στις σκηνές που γύρισε χρησιμοποίησε για σκηνικό τα αυθεντικά τοπία που είχαν διαδραματισθεί οι μάχες του πρώτου παγκοσμίου πολέμου.
## Περιγραφή
Το έργο παρουσιάζει τον πρώτο παγκόσμιο πόλεμο και συγκεκριμένα την αιματηρότατη Μάχη του Βερντέν που έγινε το 1916.   
Διαιρείται σε τρία μέρη, τα οποία ονομάζονται Visions. Το πρώτο μέρος με τον τίτλο *La Force* περιγράφει τις δυνάμεις που κυριαρχούσαν. Το δεύτερο μέρος με τον τίτλο *L'Horreur* περιγράφει την επίθεση των Γερμανών. Το τρίτο μέρος, με τον τίτλο *Le Destin* περιγράφει την άμυνα των Γάλλων.

Πέρα από τις σκηνές του πολέμου, το έργο περιγράφει την μοίρα των απλών ανθρώπων μέσα στην πολυτάραχη ζωή του πολέμου. Ο φαντάρος που φεύγει για το μέτωπο και τον αποχαιρετά με σπαραγμό όλη η οικογένειά του. Ο αγρότης που αρνείται να εγκαταλείψει το πατρικό του σπίτι που τώρα βρίσκεται μέσα στο μέτωπο. 

Ο Πουαριέ γύρισε το έργο στα αυθεντικά μέρη όπου είχαν διαδραματιστεί οι αιματηρές μάχες του πολέμου. Χρησιμοποιεί για σκηνικό τα αυθεντικά ερείπια των φρουρίων του Βω (Vaux) και του Ντουαμόν (Douaumont).

Η πρεμιέρα του έργου προβλήθηκε στις 8 Νοεμβρίου του 1928 στην *Opéra Garnier* στο Παρίσι προς τιμήν των δέκα χρόνων από την λήξη του πολέμου. Το έργο διασώζεται σήμερα χάρις στην εργασία του Cinémathèque de Toulouse.

## Εξωτερικοί σύνδεσμοι
*
* Λεπτομερής παρουσίαση στο dvdclassik.com 

Κατηγορία:Γαλλικές ταινίες
Κατηγορία:Ταινίες του 1928
Κατηγορία:Βωβές ταινίες
Κατηγορία:Ταινίες Δυτικού Μετώπου (Α΄ Παγκόσμιος Πόλεμος)
Κατηγορία:Ταινίες βασισμένες σε πραγματικά γεγονότα (Α΄ Παγκόσμιος Πόλεμος)
Κατηγορία:Γαλλικές πολεμικές ταινίες
Κατηγορία:Πολεμικές δραματικές ταινίες
Κατηγορία:Αντιπολεμικές ταινίες
Κατηγορία:Γαλλικές ασπρόμαυρες ταινίες
Πολυδεύκης (δορυφόρος)

Ο **Πολυδεύκης** () είναι ένας μικρός φυσικός δορυφόρος του πλανήτη Κρόνου, που μοιράζεται την ίδια τροχιά με τον δορυφόρο Διώνη, (όπως και ο δορυφόρος Ελένη). Ανακαλύφθηκε από την Cassini Imaging Team, στις 24 Οκτωβρίου του 2004, σε φωτογραφίες που λήφθηκαν στις 21 Οκτωβρίου του 2004 και έλαβε την προσωρινή ονομασία **S/2004 S 5**. Νεότερες έρευνες έδειξαν ότι ο δορυφόρος είχε αποτυπωθεί και σε φωτογραφίες που είχαν ληφθεί στις 9 Απριλίου του ίδιου έτους. Ονομάζεται επίσης και **Κρόνος XXXIV** (Sarurn XXXIV).

Ο Πολυδεύκης πήρε το όνομα του στις 21 Ιανουαρίου του 2005, από την IAU Working Group on Planetary System Nomenclature (ομάδα εργασίας στην πλανητική ονοματολογία συστημάτων της Διεθνούς Αστρονομικής Ένωσης). Ο Πολυδεύκης κατά την Ελληνική μυθολογία ήταν ο ένας από τους δύο διόσκουρους, αδελφός του Κάστορα, γιος του Δία και της Λήδας.

## Τροχιά

Σε σχέση με τα υπόλοιπα σώματα που περιφέρονται γύρω από τον Κρόνο και για τα οποία ισχύουν οι υπολογισμοί του Λαγκράνζ (δηλαδή μικροί δορυφόροι που περιφέρονται στην ίδια τροχιά με κάποιον άλλο μεγαλύτερο δορυφόρο), ο Πολυδεύκης είναι αυτός που περιφέρεται πιο μακρυά από το «σημείο Λαγκράνζ» του (σημείο όπου η έλξη του Κρόνου πάνω στον μικρό δορυφόρο, εξουδετερώνει την έλξη της Διώνης πάνω του - Ο Πολυδεύκης κινείται γύρω από το σημείο Λαγκράνζ **L<sub>5</sub>**, δηλαδή στην κορυφή ενός ισόπλευρου τριγώνου με πλευρά την απόσταση Κρόνου-Διώνης). Καθώς το σημείο L5 είναι σημείο ευσταθούς ισορροπίας (ο λόγος των μαζών του Κρόνου προς της Διώνης είναι μεγαλύτερος του 24,96) ο Πολυδεύκης δεν μπορεί ποτέ να ξεφύγει από την τροχιά του. Το λίκνισμα του Πολυδεύκη τον μετατοπίζει από το L5 κατά 31,4°, με κατεύθυνση μακρυά από τη Διώνη, και 26,1° με κατεύθυνση προς αυτή, με μία περίοδο 790,931 μέρες. Έτσι, η ακτίνα της τροχιάς του διαφέρει σε σχέση με την ακτίνα της Διώνης κατά ± 7.660 χιλιόμετρα.

## Μορφολογία

Το σχήμα του Πολυδεύκη είναι ωοειδές. Αυτό φάνηκε καθαρά στην εικόνα ανακάλυψής του που πάρθηκε από το Κασσίνι-Χόιχενς, αλλά και από τις δύο νέες φωτογραφίες του που πάρθηκαν από το ίδιο σκάφος, στις 3 Μαΐου του 2011.

## Παραπομπές


## Εξωτερικοί σύνδεσμοι
* Πολυδεύκης από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* Cassini news release on ring and moon discoveries, via Spaceflight Now (24 Φεβρουαρίου 2005) 

Κατηγορία:Φυσικοί δορυφόροι Κρόνου
Ευρωπαϊκό Πρωτάθλημα Κλειστού Στίβου

Το **Πανευρωπαϊκό Πρωτάθλημα Κλειστού Στίβου** είναι διοργάνωση αγώνων κλειστού στίβου που γίνεται κάθε δύο χρόνια με συμμετοχή αθλητών από χώρες της Ευρώπης. Τα αγωνίσματα είναι ίδια με αυτά που γίνονται στα Παγκόσμια Πρωταθλήματα Κλειστού Στίβου, είναι λιγότερα από αυτά του Ανοιχτού Στίβου και σε μερικές περιπτώσεις λίγο διαφορετικά (π.χ δεν υπάρχει Έπταθλο στις γυναίκες αλλά Πένταθλο και στους άντρες δεν υπάρχει Δέκαθλο αλλά Έπταθλο.)

Σε αγωνίσματα ρίψεων υπάρχει μόνο η σφαίρα στις μεγάλες διοργανώσεις ενώ σε μικρά μίτινγκς υπάρχει πλέον και το αγώνισμα της σφύρας με ειδική σφύρα, πιο βαριά από την κανονική του ανοιχτού στίβου.

## Εξωτερικοί σύνδεσμοι

*Ευρωπαϊκό Πρωτάθλημα Κλειστού Στίβου (Άνδρες). GBR Athletics. Ανακτήθηκε στις 19-11-2020.
*Ευρωπαϊκό Πρωτάθλημα Κλειστού Στίβου (Γυναίκες). GBR Athletics. Ανακτήθηκε στις 19-11-2020.


Στιβος Κλειστος
Κατηγορία:Διοργανώσεις στίβου της Ευρωπαϊκής Ομοσπονδίας Στίβου
Κατηγορία:Κλειστός στίβος
Τετραφάρμακος

[thumb|300px|right|Κείμενο της Τετραφάρμακου από τη [Βίλα των Παπύρων]]
Η **Τετραφάρμακος** αποτελεί τη συμπύκνωση των κυριότερων διδασκαλιών του Επίκουρου αναφορικά με το πώς να διάγει κανείς τη ζωή του. Μας είναι γνωστή από ένα κείμενο του Επικούρειου φιλοσόφου Φιλόδημου που διασώθηκε στη λεγόμενη βίλα των παπύρων στο Ηράκλειο της Ιταλίας (σημ. Ercolano, αρχαίο Herculaneum).

## Η Τετραφάρμακος

**Ἄφοβον ὁ θεός, ἀνύποπτον ὁ θάνατος· καὶ τἀγαθὸν μὲν εὔκτητον, τὸ δὲ δεινὸν εὐεκκαρτέρητον.** (επικούρειος φιλόσοφος)

και σε νεοελληνική απόδoση:

Ο θεός δεν είναι επίφοβος, ο θάνατος είναι ανύποπτος και το καλό εύκολα αποκτιέται, το δε κακό εύκολα αντέχεται.

## Ανάλυση

**Άφοβον ο θεός**

Σύμφωνα με τον Επίκουρο και πολλούς άλλους Έλληνες της εποχής του οι Θεοί δεν ήταν όπως οι άνθρωποι, με επιθυμίες και πάθη αλλά τέλεια όντα χωρίς καμία επιθυμία που εξ ορισμού δεν ανακατεύονταν στα ανθρώπινα πράγματα. Αυτό γιατί η όποια ενέργεια των Θεών θα φανέρωνε κάποιο σκοπό και ως εκ τούτου κάποια επιθυμία. Αυτό με τη σειρά του θα φανέρωνε κάποια έλλειψη που αυτομάτως θα καθιστούσε τον Θεό λιγότερο από τέλειο. Σύμφωνα με τον Επίκουρο επομένως οι Θεοί υπάρχουν μεν αλλά δεν ασχολούνται εξ ορισμού με τα ανθρώπινα πράγματα.

**Ανύποπτον ο θάνατος**

Σύμφωνα με τον Επίκουρο «Ο θάνατος δεν σημαίνει τίποτε για εμάς…όταν υπάρχουμε ο θάνατος δεν είναι παρών ενώ όταν ο θάνατος είναι παρών εμείς έχουμε πάψει να υπάρχουμε.» Οι Επικούρειοι δεν συμμερίζονταν την κοινή πεποίθηση της εποχής στην ύπαρξη ζωής μετά θάνατον και θεωρούσαν ότι με τον θάνατο όλα τελειώνουν καθώς δεν έβλεπαν κάποιο αποδεικτικό στοιχεία για την ύπαρξη της υποτιθέμενης μετά θάνατον ζωής. Σύμφωνα με τον Επίκουρο ο θάνατος είναι η μεγαλύτερη από όλες τις αγωνίες, τόσο σε διάρκεια όσο και σε ένταση. Αυτή οδήγησε και στη δημιουργία της θεωρίας περί μετά θάνατον ζωής η οποία όμως με τη σειρά της δημιουργεί αγωνία στους ανθρώπους καθώς συνεπάγεται είτε μια αιωνιότητα ευτυχίας για τους ηθικούς είτε μια αιωνιότητα δυστυχίας για τους ανήθικους. Οι Επικούρειοι διαλύουν αυτή την αγωνία μη πιστεύοντας στη θεωρία περί μετά θάνατον ζωής.

**Ταγαθόν μεν εύκτητον**

Εδώ ο φιλόσοφος εννοεί ότι τα απολύτως απαραίτητα (τροφή, στέγη, κτλ) είναι πολύ εύκολο να αποκτηθούν από οποιονδήποτε. Όταν κάποιος θέλει περισσότερα από όσα χρειάζεται (λαιμαργία, φιλαργυρία, ζήλια, φιληδονία, κτλ) τότε δημιουργεί ανάγκες οι οποίες μένοντας ανεκπλήρωτες οδηγούν στη δυστυχία. Οι ανάγκες όμως αυτές είναι για τον Επίκουρο πλασματικές ενώ αυτά που πραγματικά χρειάζεται κάποιος είναι πολύ εύκολο να αποκτηθούν.

**Το δε δεινόν ευκαρτέρητον**

Σύμφωνα με τους Επικούρειους, ο πόνος είναι είτε σύντομος και δριμύς είτε χρόνιος και μικρός. Στην πρώτη περίπτωση, ο πόνος θα περάσει σχετικά γρήγορα, ενώ στη δεύτερη, ο πόνος συνηθίζεται σχετικά εύκολα. Ο πόνος που είναι και δριμύς και χρόνιος είναι πολύ σπάνιος. Έτσι δεν χρειάζεται κανείς να αγωνιά και να φοβάται τον πόνο και τη δυστυχία.

## Δείτε επίσης
* Επίκουρος
* Πάπυροι του Ηρακλείου Καμπανίας

## Παραπομπές

Κατηγορία:Φιλοσοφικές έννοιες
Κατηγορία:Ηδονισμός
Σέρζιο Κονσεϊσάο

Ο **Σέρζιο Κονσεϊσάο** (*Sérgio Conceição*, 15 Νοεμβρίου 1974) είναι Πορτογάλος πρώην ποδοσφαιριστής και νυν προπονητής.

## Βιογραφία
Γεννήθηκε στην Κοΐμπρα και είναι πατέρας του Φρανσίσκο Κονσεϊσάο.

Έπαιζε στη θέση του δεξιού μέσου και ανάμεσα στις ομάδες που αγωνίστηκε στη 16ετή καριέρα του ήταν η Πόρτο, η Πάρμα, η Ίντερ και η Λάτσιο, ενώ έκλεισε την καριέρα του αγωνιζόμενος στον ΠΑΟΚ Θεσσαλονίκης.

Τον Νοέμβριο του 2009 αποφάσισε να σταματήσει το ποδόσφαιρο και να κάνει αποδεκτή την πρόταση της διοίκησης του ΠΑΟΚ να αναλάβει τη θέση του Τεχνικού Διευθυντή της ομάδας, που έμεινε κενή μετά την αναβάθμιση του Ζήση Βρύζα σε προέδρου του συλλόγου. Τον Ιούνιο του 2010 συμφώνησε με τη βελγική Σταντάρ Λιέγης και έγινε βοηθός προπονητή στο πλευρό του φίλου του Ντομινίκ Ντ' Ονόφριο. Το καλοκαίρι του 2011 αποχώρησε από την ομάδα, μαζί με τον Ντ' Ονόφριο. Τον Ιανουάριο του 2012 συμφώνησε στην πρώτη του δουλειά ως πρώτος προπονητής με την ομάδα πρώτης κατηγορίας της Πορτογαλίας, Ολιανένσε. Την πρώτη του σεζόν οδήγησε την ομάδα στην όγδοη θέση της βαθμολογίας, που είναι η καλύτερη θέση για την ομάδα από τη σεζόν 1963–64. Στις 5 Ιουνίου 2021 ανακοινώθηκε η επέκταση του συμβολαίου του με την Πόρτο για τρία ακόμα χρόνια, έως το 2024.

## Παραπομπές



## Εξωτερικοί σύνδεσμοι
*
*  Η καριέρα του Σέρζιο Κονσεισάο με Αριθμούς 

Κατηγορία:Μέσοι ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Πορτογάλοι προπονητές ποδοσφαίρου
Κατηγορία:Ποδοσφαιριστές ΦΚ Πόρτο
Ποδοσφαιριστές Σταντάρ Λιέγης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΦΚ Φελγκέιρας
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Καντσία ΣΚ
Κατηγορία:Προπονητές ποδοσφαίρου Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Λέσα ΦΚ
Κατηγορία:Ποδοσφαιριστές ΦΚ Πεναφιέλ
Κατηγορία:Ποδοσφαιριστές Πριμέιρα Λίγκα
Κατηγορία:Προπονητές ποδοσφαίρου ΣΚ Ολιανένσε
Κατηγορία:Ποδοσφαιριστές Σεγκούντα Λίγκα
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Βέλγιο
Κατηγορία:Προπονητές ποδοσφαίρου Λιγκ 1
Μποαβίστα ΦΚ

Η **Μποαβίστα** (πορτογαλικά: *Boavista*) είναι αθλητικός σύλλογος της Πορτογαλίας με έδρα την πόλη Πόρτο ιδρύθηκε το 1903. Εκτός από το ποδόσφαιρο διατηρεί τμήματα σε ποδηλασία, σκάκι, ποδόσφαιρο σάλας και άλλα αθλήματα.

## Οι τίτλοι
Η Μποαβίστα έχει κατακτήσει μία φορά το Πρωτάθλημα ποδοσφαίρου Πορτογαλίας, πέντε φορές το Κύπελλο Πορτογαλίας και τρεις φορές το Σούπερ καπ Πορτογαλίας. 

**[[Πρωτάθλημα ποδοσφαίρου Πορτογαλίας]]**

* 2000-01

**[[Κύπελλο Ποδοσφαίρου Πορτογαλίας]]**

* 1975
* 1976
* 1979
* 1992
* 1997

**Σούπερ Καπ Πορτογαλίας**

* 1979
* 1992
* 1997

## Εξωτερικοί σύνδεσμοι
* 
* Επίσημη ιστοσελίδα 

Κατηγορία:Αθλητικοί σύλλογοι Πορτογαλίας
Μ
Κατηγορία:Ιδρύσεις ποδοσφαιρικών ομάδων το 1903
Ιός γρίπης A

Το ακρωνύμιο **ΗχNψ** (π.χ. H1N1, H5N1) έχει καθιερωθεί διεθνώς από τον Παγκόσμιο Οργανισμό Υγείας για το χαρακτηρισμό και διαφοροποίηση των διαφόρων στελεχών του ιού της γρίππης τύπου Α (Influenza virus type A)
.

## Ονομασία
Τα γράμματα "H" και "N" υποδηλώνουν δύο γλυκοπρωτεΐνες που βρίσκονται στην επιφάνεια του ιού. Ειδικότερα, το "H" αντισtοιχεί στη γλυκοπρωτεΐνη αιμαγλουτινίνη (**H**emagglutinin), ενώ το "N" στη γλυκοπρωτεΐνη νευραμινιδάση (**N**euraminidase). Οι αριθμοί χ και ψ υποδηλώνουν τον (υπο-)τύπο αυτών των πρωτεϊνών, π.χ. H1N1 είναι το στέλεχος του ιού της γρίπης Α που έχει στην επιφάνειά του την αιμαγλουτινίνη τύπου 1 και την νευραμινιδάση τύπου 1.

## Γλυκοπρωτεΐνες του ιού
Μέχρι στιγμής έχουν βρεθεί και μελετηθεί 16 διαφορετικοί τύποι αιμαγλουτινίνης (H1-H16) και 9 νευραμινιδάσης (N1-N9)

, εκ των οποίων οι H1-H3 και N1-N2 συναντώνται συχνότερα στα στελέχη του ιού που προσβάλουν ανθρώπους .

Η αιμαγλουτινίνη και η νευραμινιδάση είναι απολύτως απαραίτητες για την μολυσματικότητα και μεταδοτικότητα του ιού. Η αιμαγλουτινίνη εξηπηρετεί δυο λειτουργίες
.
* Την σύνδεση του ιού πάνω στο κύτταρο ξενιστή (και κατ’ επέκταση την είσοδο του ιού μέσα σε αυτό).
* Την απελευθέρωση του γενετικού υλικού του ιού (που αποτελείται από 8 τμήματα RNA) μέσα στο κυτταρόπλασμα του κυττάρου ξενιστή.
Η νευραμινιδάση είναι ένα ένζυμο που είναι απαραίτητο για την απελευθέρωση του ιού από το κύτταρο ξενιστή

.

Αυτές οι γλυκοπρωτεΐνες έχουν ισχυρές αντιγονικές ιδιότητες και προκαλούν την παραγωγή αντισωμάτων. Αντισώματα εναντίον της αιμαγλουτινίνης προσφέρουν ανοσία εξουδετερώνοντας τον ιό

,
ενώ εκείνα εναντίον της νευραμινιδάσης περιορίζουν την μετάδοση του ιού από το ένα κύτταρο στο άλλο

.

## Πηγές


Κατηγορία:Γρίπη
Κριεκούκι

Με το όνομα **Κριεκούκι** αναφέρονταν στο παρελθόν οι οικισμοί:
*Ερυθρές Αττικής
*Καστράκι Αιτωλοακαρνανίας
*Πελόπιο Ηλείας
Πολ Μπιγιογκέ Μπα

Ο **Πολ Μπιγιογκέ Μπα** (Paul Biyoghé Mba, προφορά: Paul Bey-ong-e M-ba) είναι πολιτικός από την Γκαμπόν και πρωθυπουργός της χώρας από τον Ιούλιο του 2009 ως τις 27 Φεβρουαρίου 2012. Προτού διοριστεί στην πρωθυπουργία υπηρέτησε επί χρόνια ως υπουργός. Είναι μέλος του Δημοκρατικού Κόμματος της Γκαμπόν (PDG).

## Πολιτική σταδιοδρομία
Γεννήθηκε στην Ντογκουίλα της επαρχίας Κομό-Μοντά της Γκαμπόν, στις 18 Απριλίου του 1953. Σπούδασε Διοίκηση Επιχειρήσεων στο πανεπιστήμιο του Ρενς, στη Γαλλία και στη συνέχεια έγινε υποδιευθυντής της Αναπτυξιακής Τράπεζας της Γκαμπόν (1977-80), σύμβουλος του Προέδρου της Δημοκρατίας επί εμπορικών, βιομηχανικών και επενδυτικών ζητημάτων (1980-83) και πολιτικός σύμβουλος του Προέδρου της Δημοκρατίας (1983-84). Εν συνεχεία έγινε υποδιευθυντής του Γραφείου του Προέδρου της Δημοκρατίας, αρμόδιος για οικονομικά και διοικητικά θέματα από το 1984 ως την υπουργοποίησή του το 1989 (στο χαρτοφυλάκιο του Εμπορίου, καταναλωτών και Τεχνολογίας).

Κέρδισε μία έδρα στις βουλευτικές εκλογές του 1990 και υπηρέτησε ως μέλος της εθνοσυνέλευσης το 1990-92, έχοντας αποχωρήσει από την κυβέρνηση. Έπειτα διορίστηκε υπουργός για τον έλεγχο του κράτους και τις ιδιωτικοποιήσεις το 1992 και έπειτα ταμίας κατά την εκστρατεία του προέδρου Ομάρ Μπονγκό για την επανεκλογή του στις εκλογές του 1993. Παρέμεινε υπουργός ως την παραίτησή του στις 27 Φεβρουαρίου του 1994. Στη συνέχεια έγινε μέλος της αντιπολίτευσης εγκαταλείποντας το PDG και ιδρύοντας το Κίνημα για την Κοινή Ανάπτυξη (MCD). Επέστρεψε επίσης στην βουλευτική του έδρα, υπηρετώντας ξανά στην Εθνοσυνέλευση από το 1994 ως το 1996. Το 1997 εξελέγη μέλος της νεοσύστατης Γερουσίας και ανέλαβε το αξίωμα του *Quaestor* στη Γερουσία από το 1997 ως το 1999. Έγινε ξανά υπουργός το 1999, αρμόδιος για τις μικρές και τις μεσαίου μεγέθους βιομηχανίες. Το κόμμα του, το MCD, συγχωνεύτηκε στο PDG το Νοέμβριο του 2002.
Ο Μπιγιογκέ Μπα μετατέθηκε στο υπουργείο εμπορίου και βιομηχανικής ανάπτυξης τον Αύγουστο του 2003. Παρέμεινε στο αξίωμα εκείνο ως τον Ιούνιο του 2009, οπότε διορίστηκε υπουγός γεωργίας , αγροτικής ανάπτυξης και για την ασφάλεια των τροφίμων.

### Πρωθυπουργός
Έπειτα από το θάνατο του προέδρου Ομάρ Μπονγκό, στις 8 Ιουνίου του 2009, η ηγεσία του PDG επέλεξε το γιο του, υπουργό άμυνας Αλί-Μπεν Μπονγκό , ως τον υποψήφιο για τις πρόωρες προεδρικές εκλογές, οι οποίες ορίστηκαν για τις 30 Αυγούστου του 2009. Συνακόλουθα ο πρωθυπουργός Ζαν Εγεγκέ Ν'Ντονγκ, ο οποίος είχε ανεπιτυχώς επιδιώξει να λάβει το χρίσμα εκείνος, υπέβαλε την παραίτησή του από την πρωθυπουργία στις 17 Ιουλίου του 2009 και ανακοίνωσε ότι θα κατέλθει ως ανεξάρτητος υποψήφιος. Αργότερα την ίδια ημέρα ο Μπιγιογκέ Μπα διορίστηκε από την προσωρινή πρόεδρο Ροζ Φρανσίν Ρογκομπέ στην πρωθυπουργία. . Του δόθηκε ο απαιτούμενος χρόνος για την έναρξη διαβουλεύσεων με σκοπό το σχηματισμό νέας κυβέρνησης.

## Παραπομπές


Μπιγιογκε Μπα
Συγκρότημα εκτοξεύσεων 3

Το ***συγκρότημα εκτοξεύσεων*** πυραύλων με τον αριθμό ***LC-3*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. 

## Ιστορικό
Στο συγκρότημα αυτό πραγματοποιήθηκαν το 1950 οι πρώτες εκτοξεύσεις πυραύλων στο ακρωτήριο Κανάβεραλ, και έγιναν δοκιμαστικά με τον γερμανικό πύραυλο Α4 που ήταν λάφυρο πολέμου.

Την δεκαετία του 1950 εκτοξεύθηκαν επίσης δοκιμαστικοί πύραυλοι εδάφους - εδάφους Bomarc και X-17. Στις 17. Ιανουαρίου του 1958 εκτοξεύτηκε δοκιμαστικά ο πύραυλος UGM-27 Polaris.
## Χρονολογία εκτοξεύσεων

## Εξωτερικοί σύνδεσμοι

* Astronautix

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 6

Το ***συγκρότημα εκτοξεύσεων*** πυραύλων με τον αριθμό ***LC-6*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Ήταν σε λειτουργία από το 1955 ως το 1961 και εκτοξεύθηκαν από εκεί συνολικά 43 βαλλιστικοί πύραυλοι Redstone και πύραυλοι μέσου βεληνεκούς Jupiter.
## Ιστορικό
Το συγκρότημα LC-6 κατασκευάστηκε από τον αμερικάνικο στρατό στα μέσα της δεκαετίας του 1950 ειδικά για τον τύπο πυραύλου Redstone που ήταν κατασκευή του Βέρνερ φον Μπράουν το πρόγραμμα εξέλιξης του Α4. Ο πύραυλος Redstone ήταν για την Αμερική ο πρώτος τύπος μεγάλου πυραύλου με υγρά καύσιμα και μπορούσε να μεταφέρει ατομική βόμβα βάρους 3.580 κιλών σε απόσταση 320 χιλιομέτρων. Η πρώτη δοκιμαστική εκτόξευση από το συγκρότημα αυτό έγινε στις 20 Απριλίου 1955, ενώ τρεις μήνες αργότερα ακολούθησε η επίσημη ανακοίνωση λειτουργίας του συγκροτήματος από την αμερικάνικη κυβέρνηση. Στα επόμενα χρόνια πραγματοποιήθηκαν 15 εκτοξεύσεις του πυραύλου Redstone, από τις οποίες μόνο τέσσερις είχαν επιτυχία.

Από τις 22 Σεπτεμβρίου 1955 το συγκρότημα χρησιμοποιήθηκε και για την εκτόξευση του πυραύλου Jupiter A, μιας παραλλαγής του Redstone που ήταν εξοπλισμένος με βελτιωμένο τηλεκατευθυντικό σύστημα. Από τις 22 εκτοξεύσεις που πραγματοποιήθηκαν, οι 12 απέτυχαν. Εκτός αυτού, εδώ έγιναν πειραματικές πτήσεις επανε στην ατμόσφαιρα με πύραυλο Jupiter-C. Η τελευταία εκτόξευση πραγματοποιήθηκε στις 27 Ιουνίου 1961 με πύραυλο Redstone.

Στις 31 Ιανουαρίου 1964 το συγκρότημα έγινε τμήμα του διαστημικού μουσείου της Πολεμικής Αεροπορίας. Στο απενεργοποιημένο συγκρότημα βρίσκεται σήμερα ένας πύραυλος τύπου Juno I, που είχε χρησιμοποιηθεί το 1958 μαζί με το διαστημόπλοιο Explorer 1 για να στείλει σε τροχιά γύρω από την Γη τον πρώτο τεχνητό δορυφόρο των ΗΠΑ στο διάστημα. Οι επισκέπτες του μουσείου μπορούν να περιηγηθούν και στο Blockhaus, το κτίριο ελέγχου των εκτοξεύσεων.
## Χρονολογία εκτοξεύσεων

## Εξωτερικοί σύνδεσμοι
* LC-6 bei Astronautix (englisch)
* LC-6 auf den Seiten der Cape Canaveral Air Force Station Virtual Tour (englisch)
* Air Force Space and Missile Museum (englisch)

Κατηγορία:Συγκροτήματα εκτόξευσης πυραύλων Κέιπ Κανάβεραλ